

Locuitorii Republicii Moldova au fost masiv implicaţi în migraţia internaţională, în ultimii ani. Doar în 2017, 160 de mii de persoane au părăsit țara, iar 110 mii au revenit în R.Moldova. La începutul anului 2019, în R.Moldova locuiau 2, 68 milioane de persoane cu reşedinţă obişnuită (persoane care, în ultimele 12 luni, au locuit, exceptând perioadele scurte, pe teritoriul R. Moldova).

Sunt datele unui studiu privind numărul revizuit al populației, inclusiv date despre migrație, în perioada 2014-2018. Cercetarea a fost realizată de Biroul Național de Statistică cu suportul Fondului Națiunilor Unite pentru Populație și al Agenției Elvețiene pentru Dezvoltare și Cooperare din Moldova.





*Din rezultatele prezentate este exclusă regiunea transnistreană

BNS a recalculat numărul populaţiei pentru ultimii cinci ani prin aplicarea definiţiei internaţionale privind reședința obișnuită şi prin utilizarea, în premieră, a datelor privind traversările frontierei de stat de către persoanele fizice, oferite de Inspectoratul General al Poliţiei de Frontieră.

Pentru prima dată în experienţa BNS, dar şi a Republicii Moldova, revizuirea numărului populaţiei a fost posibilă datorită măsurării statistice a migraţiei nete cu aplicarea standardelor internaţionale în statistica migraţiei (excluderea şederilor temporare fiind criteriul de bază).

Cercetarea va permite utilizatorilor de date şi Guvernului să înţeleagă mai bine schimbările demografice, inclusiv dimensiunea si evoluţia fenomenului de migraţie internaţională, pentru elaborarea şi monitorizarea de politici in domeniu.

În discursul de deschidere, Vitalie Valcov, director general al BNS, a declarat că „activitatea de revizuire a numărului populației a constituit un pas important în vederea alinierii R. Moldova la standardele și recomandările internaţionale în domeniul statisticii demografice”.

În opinia expertului internaţional, Eliahu Ben-Moshe, doctor în ştiinţe statistice şi demografice, rezultatele obținute în cadrul acestei activităţi reprezintă o contribuţie enormă la imbunătăţirea Sistemului Statistic Naţional, în general, şi a calităţii şi acurateţei datelor produse de BNS în particular, oferind o imagine mult mai exactă a situației demografice din Republica Moldova.

Rita Columbia, Reprezentanta Fondului Naţiunilor Unite pentru Populaţie (UNFPA) în Republica Moldova, a precizat că „disponibilitatea datelor veridice despre populație este esențială pentru atingerea obiectivelor de dezvoltare ale țării şi realizarea drepturilor tuturor persoanelor. UNFPA a sprijinit revizuirea numărului populației pentru ca Republica Moldova să poată monitoriza progresele privind Obiectivele de Dezvoltare Durabilă şi Programul de acțiune al Conferinței internaționale pentru Populație şi Dezvoltare de la Cairo (ICPD).

„Elveția a susținut procesul de revizuire a numărului populației, deoarece considerăm că formularea politicilor publice și planificarea finanțărilor trebuie să aibă la bază date oficiale actualizate şi precise. Pentru noi, partenerii de dezvoltare, aceste date revizuite înseamnă programe de asistentă tehnică și financiară care răspund mai bine necesităților populației Republicii Moldova”, a continuat Caroline Tissot, directoarea Biroului de cooperare aI Elveţiel în Republica Moldova.

Specialiştii BNS urmează să includă recalcularea şi alți indicatori socio-economici ai statisticii naţionale, reieşind din numărul revizuit al populaţiei.

Dacă tot ai ajuns aici… … vrem să-ți cerem o favoare. Sute de mii de oamenii intră pe AGORA, lună de lună, pentru informație de calitate. Noi credem că toți oamenii merită acces la informație corectă, verificată și explicată. Tocmai din această cauză vrem să păstrăm știrile și articolele pe care le facem accesibile pentru toată lumea. La acest site de știri independent, arătăm zilnic acțiunile celor de la putere și tot ce se întâmplă în țară. Nu avem în spate oligarhi, jurnalismul pe care îl facem este liber de orice părtinire politică. Cu ajutorul tău vom continua să scoatem adevărul la suprafață și vom continua să dezvoltăm proiecte media noi care să inspire. Suntem determinați să asigurăm un jurnalism care să ne ajute pe fiecare dintre noi să înțeleagă mai bine tot ce se întâmplă în jurul nostru și să ne unească atât pe timpuri de criză sau pandemie, cât și în afara ei. Munca noastră nu ar fi posibilă fără cititorii noștri, care ne susțin și ne încurajează. Fiecare contribuție este valoroasă pentru activitatea redacției.

Ia-ți un Abonament și fii alături de AGORA. Durează doar 1 minut. Mulțumim.

Vezi și aceste știri Toamna își intră în drepturi. Vezi cum va fi vremea în acest weekend Liderul Coreei de Nord și-a cerut scuze public pentru uciderea unui cetăţean sudcoreean Lista țărilor pentru care se impune regimul de autoizolare a fost actualizată și extinsă (DOC)